Diari Oficial de la Generalitat Valenciana


Sumari del DOGV 6316, del 22-07-2010 (2010/8134)

RESOLUCIÓ de 9 de juliol de 2010, de la secretària autonòmica d'Educació, per la qual es concedixen ajudes econòmiques per a la promoció de l'ús del valencià en les produccions teatrals a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6316

Data del DOGV
:   22-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8134


Data del document
:   09-07-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * espectacles

RESOLUCIÓ de 9 de juliol de 2010, de la secretària autonòmica d'Educació, per la qual es concedixen ajudes econòmiques per a la promoció de l'ús del valencià en les produccions teatrals a la Comunitat Valenciana. [2010/8134]  
Per l'Orde 25/2010, de 8 d'abril, de la Conselleria d'Educació (DOCV núm. 6248, 19.04.2010), es van convocar ajudes econòmiques per a la promoció de l'ús del valencià en les produccions teatrals a la Comunitat Valenciana. Posteriorment, es va publicar l'Orde 55/2010, de 2 de juny, de la Conselleria d'Educació (DOCV núm. 6287, 11.06.2010), per la qual es minora l'import global màxim previst en l'orde anterior.  
Estes ajudes s'acullen al règim d'ajuda d'estat N 307/2009, corresponent al Marc temporal comunitari aplicable a les mesures d'ajuda estatal per a facilitar l'accés al finançament, aprovat per la Comunicació de la Comissió de 17 de desembre de 2008 (DOUE 22 de gener de 2009/C/16/01).  
En la base sexta de l'annex I de la convocatòria, s'establien els criteris que ha de seguir la Comissió Tècnica per a l'estudi, l'informe de les sol·licituds i la proposta de concessió.  
Vista la proposta, i fent ús de la delegació del conseller d'Educació expressada en la disposició final primera de l'orde de la convocatòria, resolc:  
Primer  
Concedir les subvencions proposades a les entitats i produccions teatrals que s'indiquen en l'annex, i assignar a cada producció la quantitat que s'hi especifica per un import total de 9.100 euros, a càrrec de la línia T6610000 del programa 89.11.66.581.73.2, del capítol IV, del pressupost de la Generalitat per a 2010.  
Segon   
Denegar la subvenció a les sol·licituds que s'especifiquen en el mateix annex, pels motius que s'indiquen.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació, en el termini d'un mes a comptar de l'endemà de la publicació en el DOCV.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació en el DOCV.  
València, 9 de juliol de 2010.- La secretària autonòmica d'Educació, p.d. (Orde 25/2010 de 8 d'abril, DOCV núm. 6248, de 19.04.2010): Concepció Gómez Ocaña.  
ANNEX / ANEXO  
Relació de produccions teatrals subvencionades/denegades per resolució de 9 de juliol de 2010, de la secretària autonòmica d'Educació.  
Relación de producciones teatrales subvencionadas/denegadas por resolución de 9 de julio de 2010, de la secretaria autonómica de Educación.  
Subvencionades / Subvencionadas  
  
Denegades / Denegadas  
